**NAPUTCI MENTORIMA ZA ŽUPANIJSKU RAZINU NATJECANJA U ZNANJU „ČITANJEM DO ZVIJEZDA“ 2017./2018.**

1. Županijska razina Natjecanja u znanju i kreativnosti „Čitanjem do zvijezda“ održat će se krajem veljače.
2. Na županijskoj razini natjecanja u znanju posebnu pozornost treba posvetiti djelu Tajni dnevnik Andriana Molea, Sue Townsend
3. Pitanja na županijskoj razini natjecanja bit će kombinacija:
   * sadržajnog dijela,
   * karakterizacije likova,
   * mjesto i vrijeme radnje
   * prepoznavanje važnih događaja
   * razumijevanje i procjenjivanje problema koje pojedino djelo nudi
   * kritičko razmišljanje (razvijeno mišljenje i stav o djelu)
   * poruke djela.
4. **Pitanja će biti tipa:** zaokruživanje, dopunjavanje, povezivanje odgovarajućih pojmova, odgovaranje na pitanje, izbaci uljeza, određivanje točno/netočno
5. Natjecatelji za županijsku razinu natjecanja moraju istražiti i usvojiti **osnovne biografske podatke književnice** **Sue Townsend** (koristiti sve dostupne izvore)

Molimo mentore da svoje natjecatelje, osim na usmjereno čitanje zadanih književnih djela, pripreme i na **pozorno čitanje zadataka** jer je zadaća ovog kviza poticanje čitanja u svakom obliku.

**IZRADA KREATIVNOG URATKA**

Plakat izrađuje svaki učenik sam. Dimenzija plakata je B1 (700x1000). Boja i položaj plakata nisu zadani. Ukoliko Vam se prijavi samo jedan učenik, plakat možete izrađivati do županijskog natjecanja. Ako imate više prijavljenih učenika s plakatima, trebali bi provesti izbor najboljeg, svakako par tjedana prije županijskog natjecanja kako bi mogli prijaviti pobjednika i županijsko povjerenstvo izraditi zahvalnicu za sudjelovanje za tog učenika.

Uz plakat učenik treba pripremiti kratko usmeno obrazloženje plakata, opis namjene plakata, tehnike, ideje i motiva koji prikazuje, kojoj je publici namijenjen i gdje bi bio izložen. Povjerenstvo mu može postavljati i dodatna pitanja ako je potrebno. Taj usmeni dio se boduje i ulazi u ukupan plasman plakata.

Naslov kreativnog uratka može biti Zapisi iz škrinjice sjećanja ili prikaz svih triju knjiga koje su učenici pročitali. Na plakatu može stajati naslov i imena autora knjiga, ali to nije obavezno. Ovisi kako je učenik zamislio koncept i poruku plakata.

**Želimo vam svima puno uspjeha u pripremi svojih ekipa kao i na samom natjecanju!**

**Članice Povjerenstva za izradu testova**

Ivana Galunic, mag. bibl

Patricija Husajina, mag. inf. et bibl.

Renata Golenko, dipl. bibl.

Nikolina Hader, dipl.bibl.